
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 99 
Καθορισμός διαδικασίας διαγωνισμού για την πλήρωση θέσεων γραμ¬ 
ματέων της Ειδικής Νομικής Υπηρεσίας για θέματα Ευρωπαϊκών 
Κοινοτήτων του Υπουργείου Εξωτερικών. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 76α του Ν. 419/1976 ΦΕΚ 
(τ.Α' 122) 11.8.86 «Περί Οργανισμού του Υπουργείου Εξωτερικών» 
που προστέθηκε με την παράγραφο 3 του άρθρου 2 του ν.1640/1986 
ΦΕΚ (τ.Α' 122) 11.8.86 «Περιαφή του εκτελεστηρίου τύπου στις απο¬ 
φάσεις των οργάνων των Ευρωπαϊκών Κοινοτήτων, σύσταση Ειδικής 
Νομικής Υπηρεσίας για θέματα Ευρωπαϊκών Κοινοτήτων και άλλες 
διατάξεις», την παρ. 3 του άρθρου 2 του ν. 1640/1986 (Α’ 122). 

2. Την Υ.57/9.8.1985 απόφαση του Πρωθυπουργού «Καθορισμός 
αρμοδιοτήτων των ΑΝΥΠ», ΦΕΚ 494/13.8.85 τ.Β'. 

3. Τις γνωμοδοτήσεις του Συμβουλίου της Επικράτειας, αριθ. 224/ 
88, 856/88 μετά από κοινή πρόταση του Υπουργού Προεδρίας της 


Κυβέρνησης και του Αναπληρωτή Υπουργού Εξωτερικών, αποφασί¬ 
ζουμε: . 


Άρθρο 1 

Προκήρυξη διαγωνισμού 

1. Για την πλήρωση θέσεων γραμματέων της Ειδικής Νομικής Υπη¬ 
ρεσίας για θέματα Ευρωπαϊκών Κοινοτήτων του Υπουργείου Εξωτερι¬ 
κών προκηρύσσεται διαγωνισμός από το Υπουργείο Εξωτερικών. 

Για τη διενέργεια του διαγωνισμού εκδίδεται απόφαση-προκήρυξη, 
με την οποία ορίζονται: 

α. Ο αριθμός των θέσεων που θα πληρωθούν. 

β. Ο τόπος και ο χρόνος διεξαγωγής του διαγωνισμού. 

γ. Η ημερομηνία λήξης της προθεσμίας για την υποβολή των αιτήσε- 
ων-υπεύθυνων δηλώσεων. Η προθεσμία αυτή δε μπορεί να είναι μικρό¬ 
τερη από είκοσι (20) ημέρες από την επομένη της τελευταίας δημοσίευ¬ 
σης της περίληψης. 

δ. Τα γενικά και ειδικά προσόντα που προβλέπονται από τις ισχύου- 
σες οργανικές διατάξεις. 

ε. Τα εξεταστέα μαθήματα. 

στ. Τα μαθήματα στα οποία ορίζεται συντελεστής και το ύψος του συ¬ 
ντελεστή. 

ζ. Η Υπηρεσία στην οποία θα υποβληθούν οι αιτήσεις-υπεύθυνες δη¬ 
λώσεις. 

η. Τα απαιτούμενα δικαιολογητικά. 

θ. Κάθε άλλο χρήσιμο στοιχείο που θα διευκολύνει όσους επιθυμούν 
να συμμετάσχουν στο διαγωνισμό. 

2. Περίληψη της προκήρυξης, που περιλαμβάνει τα στοιχεία της 
προηγουμένης παραγράφου, δημοσιεύεται σε δύο ημερήσιες εφημερίδες 
της Αθήνας, τουλάχιστον δύο φορές, τριάντα (30) ημέρες πριν από τη 
διενέργεια του διαγωνισμού. 

Η προκήρυξη του διαγωνισμού τοιχοκολλείται, με μέριμνα της αρμό¬ 
διας Υπηρεσίας (Δ/νση Προσωπικού - Τμήμα διαγωνισμών) στο 
Υπουργείο Εξωτερικών και για κάθε τοιχοκόλληση συντάσσεται σχε¬ 
τικό αποδεικτικό. 

3. Στην προκήρυξη μπορεί να ορισθεί ότι οι αιτήσεις-υπεύθυνες δη¬ 
λώσεις συμμετοχής στο διαγωνισμό, συντάσσονται σε ειδικό έντυπο που 
χορηγείται από την αρμόδια Υπηρεσία του Υπουργείου Εξωτερικών. 

4. Στην προκήρυξη μπορεί να ορισθεί ότι σε περίπτωση καθυστέρη¬ 
σης της δημοσίευσης της προκήρυξης, η τελευταία ημέρα υποβολής των 
αιτήσεων-υπεύθυνων δηλώσεων καθώς και η ημερομηνία διεξαγωγής 
του διαγωνισμού μετατίθενται ανάλογα, με νεότερη ανακοίνωση της αρ¬ 
μόδιας Υπηρεσίας του Υπουργείου Εξωτερικών. 

Άρθρο 2 

Υποβολή αιτήσεων-υπευθύνων δηλώσεων 

1. Οι αιτήσεις-υπεύθυνες δηλώσεις υποβάλλονται στη Δ/νση Προ¬ 
σωπικού, Τμήμα διαγωνισμών του Υπουργείου Εξωτερικών, μέσα στην 
προθεσμία που ορίζει η προκήρυξη. 

2. Στην αίτηση-υπεύθυνη δήλωση δηλώνονται τα εξής στοιχεία: 

α. Το έτος γέννησης του υποψηφίου. 

β. Ο δήμος ή η κοινότητα στα δημοτολόγια ή μητρώα των οποίων 
είναι εγγεγραμμένος ο υποψήφιος. 

γ. Οι τίτλοι σπουδών και η ημερομηνία απόκτησής τους. 

δ. Η προηγούμενη επαγγελματική εμπειρία. 

ε. Η ύπαρξη ή μη κωλύματος διορισμού. 

στ. Η κτήση των προσόντων του άρθρου 71 του ν.419/1976. 

Με την αίτηση-υπεύΟυνη δήλωση υποβάλλεται και αναλυτικό βιο- 
γραφικό; σημείωμα του υποψηφίου. 

Άρθρο 3 

Εξεταστική Επιτροπή 

• 1. Για τη διενέργεια του διαγωνισμού συνιστάται τριμελής Εξετα¬ 
στική Επιτροπή που αποτελείται από: 

α. Τον Προϊστάμενο της Ειδικής Νομικής Τπηρεσίας των Ευρωπαϊ¬ 
κών Κοινοτήτων του Υπουργείου Εξωτερικών και αν δεν έχει οριστεί 
Προϊστάμενος, από έναν Καθηγητή Πανεπιστημίου που ορίζεται Πρόε¬ 
δρος. 

β. Ένα μέλος του Δ.Ε.Π. της Νομικής Σχολής των Ανωτάτων Εκ¬ 
παιδευτικών Ιδρυμάτων. 

γ. Τον Προϊστάμενο της Ειδικής Νομικής Υπηρεσίας του Υπουργείου 
Εξωτερικών. 

•2. Τα μέλη της Επιτροπής, που θα διεξάγουν τις εξετάσεις, καθώς 
και οι αναπληρωτές τους, ορίζονται με απόφαση του Υπουργού Εξωτε¬ 
ρικών. 

3. Η Επιτροπή καταρτίζει το πρόγραμμα του διαγωνισμού, το οποίο 
τοιχοκολλείται στο κατάστημα του Υπουργείου Εξωτερικών, Με αιτιο¬ 
λογημένη απόφαση η Επιτροπή μπορεί να αναβάλει την έναρξη του δια¬ 
γωνισμού για είκοσι (20) το πολύ ημέρες. 

4. Η Επιτροπή επικουρείται από γραμματέα, μόνιμο υπάλληλο του 
Υπουργείου Εξωτερικών, που ορίζεται με απόφαση του Προέδρου. Ο 
Γραμματέας τηρεί πρακτικά που υπογράφονται από όλα τα μέλη, τον 
ίδιο και αντίγραφα αυτών υποβάλλονται στο Τμήμα Διαγωνισμών της 
Διεύθυνσης Προσωπικού του Υπουργείου Εξωτερικών. 

5. Ο τόπος διενέργειας του διαγωνισμού καθώς και ο ορισμός των 
υπευθύνων και επιτηρητών των αιθουσών, για τη γραπτή δοκιμασία γί¬ 
νεται με απόφαση του Προέδρου της Εξεταστικής Επιτροπής. 

• *. . Λ 

. Άρθρο 4 ■ 

Έλεγχος αιτήσεων-υπευθύνων δηλώσεων 

1. ·Η -Εξεταστική Επιτροπή ελέγχει τις αιτήσεις-υπεύθυνες δηλώσεις 
καθώς και τα συνοδευτικά δικαιολογητικά μέσα σε δέκα ημέρες από τη 
λήξη της προθεσμίας υποβολής τους. Κατά τον έλεγχο των αιτήσεων 
—υπεύθυνων δηλώσεων εξετάζονται: 

α. Το εμπρόθεσμο της υποβολής τους. ' - 
β. Τα γενικά και ειδικά προσόντα. ' 

γ. Η σωστή συμπλήρωση του εντύπου της αίτησης-υπεύθυνης δήλω- 
σης. 

2. Η Επιτροπή, με αιτιολογημένη απόφαση, αποκλείει από το δια¬ 
γωνισμό εκείνους τους υποψηφίους που δεν πληρούν τις προϋποθέσεις 
της προκήρυξης ή που δεν έχουν υποβάλει τα απαιτούμενα δικαιολογη- 
τικά. Μέσα στην ίδια προθεσμία, η Επιτροπή καταρτίζει πίνακα με τα 
ονοματεπώνυμα των υποψηφίων που γίνονται δεκτοί στο διαγωνισμό 
και πίνακα με τα ονοματεπώνυμα των υποψηφίων που αποκλείονται. Οι 
πίνακες τοιχοκολλούνται στο Υπουργείο Εξωτερικών την ημέρα κατάρ¬ 
τισής τους και συντάσσεται το σχετικό αποδεικτικό. 

3. Στον υποψήφιο που αποκλείστηκε χορηγείται, μετά από αίτησή 

του, από τον Πρόεδρο της Επιτροπής, αντίγραφο της απόφασης απο¬ 
κλεισμού του. ■ 

■ ■' “Άρθρο 5 

Εξεταστέα μαθήματα-Βαθμολογία 

1. Ο διαγωνισμός περιλαμβάνει γραπτή και προφορική δοκιμασία 
(συνέντευξη). Όσοι υποψήφιοι επιτύχουν στη γραπτή δοκιμασία συμμε¬ 
τέχουν και στην προφορική. 

2. Η γραπτή δοκιμασία συνίσταται: 

α. στην ανάπτυξη ενός θεωρητικού θέματος σχετικά· με το κοινοτικό 
δίκαιο ή το δημόσιο διεθνές δίκαιο κατ’ επιλογή του υποψηφίου, 
β. στην επεξεργασία ενός πρακτικού θέματος σχετικά με το κοινοτικό 
δίκαιο, 

γ. στην εξέταση στη γαλλική και αγγλική γλώσσα για να διαπιστωθεί 


κατανόηση ξενόγλωσσου κειμένου και η απόδοση του νοήματος του 
στην ελληνική και στην άλλη ξένη γλώσσα. . 

3. Η προφορική δοκιμασία (συνέντευξη) συνίσταται στην εξέταση γε¬ 
νικών και ειδικών θεμάτων προκειμένου να εκτιμηθούν οι γενικές γνώ¬ 
σεις των υποψηφίων και η ικανότητα σύλληψης, σύνθεσης, ανάλυσης 
και ανάπτυξής τους. ■,, . 

4. Για τη βαθμολόγηση της επίδοσης των υποψηφίων στη γραπτή 
και προφορική δοκιμασία καθιερώνεται βαθμολογική κλίμακα από 
0-20, με βάση το βαθμό 10. ' 

Η τελική βαθμολογία προκύπτει, για όσα μαθήματα δεν έχει οριστεί 
συντελεστής, από το άθροισμα των βαθμών όλων των μαθημάτων και 
της συνέντευξης, που έλαβε ο κάθε υποψήφιος. 

Για όσα μαθήματα έχει οριστεί, με την προκήρυξη, συντελεστής, ο 
συντελεστής κάθε μαθήματος παλλαπλασιάζεταϊ με το βαθμό που έλαβε 
ο υποψήφιος στο κάθε μάθημα. Τα γινόμενα αυτά αθροίζονται και δί¬ 
νουν την τελική βαθμολογία του υποψηφίου. 

Άρθρο 6 

Τρόπος διεξαγωγής γραπτής δοκιμασίας 

Αμέσως πριν από την έναρξη κάθε γραπτής δοκιμασίας η Εξεταστική 
Επιτροπή συνεδριάζει και επιλέγει τα θέματα που θα κληρωθούν. Για τη 
γραπτή δοκιμασία του μαθήματος «ανάπτυξη θέματος από το κοινοτικό 
ή το δημόσιο διεθνές δίκαιο» (άρθρο 5, παρ. 2 εδ. α’) καθορίζονται πέντε 
θέματα από τα οποία κληρώνονται τα δύο. Για τη γραπτή δοκιμασία 
«επεξεργασία πρακτικού θέματος» και «ξένες γλώσσες» (άρθρο 5, παρ. 
2, εδ. β και γ) καθορίζονται τρία θέματα από τα οποία κληρώνεται το 
ένα. 

2. Η κλήρωση γίνεται παρουσία των υποψηφίων και ο υπεύθυνος επι¬ 
τηρητής κάθε αίθουσας υπαγορεύει το θέμα που κληρώθηκε. 

3. Η διάρκεια της γραπτής δοκιμασίας ορίζεται από την Εξεταστική 
Επιτροπή ανάλογα με τη φύση του κάθε μαθήματος. 

4. Μετά τη λήξη της γραπτής δοκιμασίας, οι επιτηρητές κάνουν 
έλεγχο των στοιχείων ταυτότητας των υποψηφίων, καλύπτουν το ονο¬ 
ματεπώνυμο του υποψηφίου με το αδιαφανές επικάλυμμα μονογράφουν 
και παραδίδουν τα γραπτά στον Πρόεδρο της Εξεταστικής Επιτροπής. 

Άρθρο 7 

Βαθμολόγηση γραπτών - Αποτελέσματα 
γραπτής δοκιμασίας 

1. Η βαθμολογία των γραπτών γίνεται από το μέλος του Δ.Ε.Π. των 
Α.Ε.Ι. και τον Προϊστάμενο της Ε.Ν.Υ., τα δύο δηλαδή μέλη της Εξετα¬ 
στικής Επιτροπής. 

Οι αρμόδιοι εξεταστές 'παραλαμβάνουν τα γραπτά, με αποδεικτικό, 
από τον Πρόεδρο της Εξεταστικής Επιτροπής, διορθώνουν και αξιολο¬ 
γούν τα γραπτά μέσα σε εύλογο χρόνο, αναγράφουν βαθμό ολογράφως 
και αριθμητικώς, τα μονογράφουν και τα παραδίδουν στον Πρόεδρο. 

2. Η βαθμολογία του πρώτου των εξεταστών καλύπτεται με αδιαφα¬ 
νές χαρτί και η τελική βαθμολογία του μαθήματος αυτού προκύπτει από 
το μέσο όρο των δύο βαθμών. 

3. Η Εξεταστική Επιτροπή, μέσα σε πέντε ημέρες, καταρτίζει, κατά 
σειρά επιτυχίας, τον πίνακα επιτυχόντων στη γραπτή δοκιμασία, ο 
οποίος υπογεγραμμένος από τον Πρόεδρο, τα μέλη και το Γραμματέα 
της Επιτροπής τοιχοκολλείται στο Υπουργείο Εξωτερικών. 

• Άρθρο 8 

Τρόπος διεξαγωγής και βαθμολόγηση 
προφορικής δοκιμασίας 

1. Η Εξεταστική Επιτροπή καταρτίζει το πρόγραμμα της προφορι¬ 
κής δοκιμασίας, το οποίο τοιχοκολλείται στο Υπουργείο Εξωτερι¬ 
κών. 

2. Στην προφορική δοκιμασία προσέρχονται όσοι περιλαμβάνονται 
στον πίνακα του άρθρου 7 παρ. 3. Οι υποψήφιοι καλούνται μεμονωμένα 
ή κατ’ ομάδες, με αλφαβητική σειρά καί ο κάθε εξεταστής καταχωρεί το 
βαθμό σε ξεχωριστή ονομαστική κατάσταση. 

3. Η βαθμολογία του κάθε υποψηφίου προκύπτει από το μέσο όρο,του 
συνόλου των βαθμών και των τριών εξεταστών. 

Μετά την ολοκλήρωση της προφορικής εξέτασης καταρτίζεται πίνα¬ 
κας όπου με αλφαβητική σειρά αναγράφεται η τελική βαθμολογία κάθε 

υποψηφίου στην προφορική εξέταση. Ο πίνακας υπογράφεται από τον 
Πρόεδρο και τα μέλη της Εξεταστικής Επιτροπής. 

Άρθρο 9 

Έκδοση αποτελεσμάτων 

Γ. Ο Πρόεδρος της Εξεταστικής Επιτροπής; μέσα σε πέντε ημέρες 
από τη λήξη της προφορικής δοκιμασίας ορίζει ημέρα και ώρα συνεδρία¬ 
σης για την έκδοση των αποτελεσμάτων. 

2. Ο γραμματέας καταχωρεί σε ειδική κατάσταση τή βαθμολογία 
της γραπτής και προφορικής δοκιμασίας, δίπλα στο ονοματεπώνυμο 
του υποψηφίου, όπως αυτή εκφωνείται από τον Πρόεδρο της Επιτρο- 
πής. 

3. Ο γραμματέας, με βάση τη συνολική βαθμολογία που συγκεντρώ¬ 
νει ο κάθε υποψήφιος, συντάσσει τον πίνακα επιτυχόντων, κατά σειρά 
επιτυχίας. 

Σε περίπτωση ισοβαθμίας για τη σειρά επιτυχίας λαμβάνεται υπόψη 
η επίδοση στα μαθήματα με προτεραιότητα στα μαθήματα με τους υψη¬ 
λότερους συντελεστές. Σε περίπτωση και πάλι ισοβαθμίας ή όταν δεν 
υπάρχουν συντελεστές προηγείται αυτός που έχει μεγαλύτερο βαθμό 
στο μάθημα που αναγράφεται πρώτο στην προκήρυξη του διαγωνισμού. 
Σε περίπτωση υποψηφίων που έλαβαν τον ίδιο βαθμό στο πρώτο μά- 
■ θημά η μεταξύ τους σειρά καθορίζεται από τό'βαθμό που έλαβε ό καθέ¬ 
νας στο μάθημα που αναγράφεται δεύτερο στην προκήρυξη. Αν και πάλι 
υπάρχει ισοβαθμία η σειρά επιτυχίας καθορίζεται με δημόσια κλήρωση. 

Ο πίνακας επιτυχίας υπογράφεται από τον Πρόεδρο, τα μέλη και το 
γραμματέα της Εξεταστικής Επιτροπής και τοιχοκολλείται στο Υπουρ¬ 
γείο Εξωτερικών. 

• Για την τοιχοκόλληση συντάσσεται σχετικό αποδεικτικό. 

Άρθρο 10 

Κύρωση πίνακα επιτυχίας - Υποβολή ενστάσεων 

1. Ο πίνακας επιτυχίας κυρώνεται από τον Υπουργό Εξωτερικών, 
μετά από έλεγχό νομιμότητας. Ο Υπουργός μπορεί να μην κυρώσει τον 
πίνακα αν διαπιστώσει αυτεπάγγελτα ή μετά από ένσταση υποψηφίου 
παράβαση νόμου ή ουσιώδους τύπου. Στην περίπτωση αυτή ο Υπουργός 
μπορεί να αποφασίσει την ολική ή μερική επανάληψη του διαγωνισμού, 
μεταξύ των ίδιων υποψηφίων. 

2. Σε περίπτωση παραλείψεων ή πλημμελειών, που δε συνιστούν πα¬ 
ράβαση ουσιώδους τύπου,· αλλά επιδέχονται διόρθωση ή συμπλήρωση ο 
Υπουργός Εξωτερικών αναθέτει στην Εξεταστική Επιτροπή τη θερα¬ 
πεία τους. 

3. Μέσα σε ανατρεπτική προθεσμία δέκα (10) ημερών από την τοιχο¬ 
κόλληση του πίνακα επιτυχίας, ο υποψήφιος, με απλή αίτησή του, υπο¬ 
βάλλει ένσταση. Επανεξέταση και αναβαθμολόγηση των γραπτών δεν 
επιτρέπεται. Επιτρέπεται μόνο μετά από αίτηση του υποψηφίου η επί¬ 
δειξη των γραπτών του. 

Η ισχύς του παρόντος αρχίζει με τη δημοσίευσή του στην Εφημερίδα 
της Κυβερνήσεως. . ’ 

Στον Αναπληρωτή Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ .ΑΝΑΠΛΗΡΩΤΗΣ ΕΞΩΤΕΡΙΚΩΝ 

ΑΓΑΜ. ΚΟΥΤΣΟΓΙΩΡΓΑΣ ΘΕΟΔΩΡΟΣ ΠΑΓΚΑΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 100 
Βαθμολογική και μισθολογική εξέλιξη και ασφάλιση μετατασσόμενου 
με τις διατάξεις των άρθρων 35 και 37 του Ν. 1268/1982 «Για τη 
δομή και λειτουργία των Ανωτάτων Εκπαιδευτικών Ιδρυμάτων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

• 1. Τις διατάξεις του δεύτερου εδαφίου της πάραγρ. 2 του άρθρου 37 
του Ν. 1268/1982 «Για τη δομή και λειτουργία των Ανωτάτων Εκ¬ 


παιδευτικών Ιδρυμάτων» (ΦΕκ 87/Α'). · 

2. Την Υ.679/8.8.1988 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εσωτερικών» (ΦΕΚ 
565/Β·). 

3. Την αρ. 904/1988 (ΦΕΚ 863/Β') απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων». 

4. Τις γνωμοδοτήσεις με αριθ. 909 και 818/1988 του Συμβουλίου 
της Επικράτειας, μετά από πρόταση του Υπουργού Προεδρίας της Κυ¬ 
βέρνησης, του Αναπληρωτή Υπουργού Εσωτερικών και του Υφυπουρ¬ 
γού Υγείας, Πρόνοιας και 1 Κοινωνικών Ασφαλίσεων, αποφασίζουμε: 

Άρθρο 1 
Κατάταξη θέσης 

Η ειδική προσωρινή θέση που συστήθηκε στο Δήμο Ρόδου με την 
κοινή απόφαση των Υφυπουργών Εσωτερικών και Εθνικής Παιδείας 
και Θρησκευμάτων με αριθ. Β1/644/18.12.1987 (ΦΕΚ 763/Β - ) για 
τη μετάταξη βοηθού του Τμήματος Δασολογίας και Φυσικού Περιβάλ¬ 
λοντος του Πανεπιστημίου Θεσσαλονίκης κατατάσσεται - στον κλάδο 
ΠΕΙ4 δασολόγων του οργανισμού εσωτερικής υπηρεσίας του Δήμου 
Ρόδου. 

Άρθρο 2 

, Βαθμολογική - μισθολογική εξέλιξη - καθήκοντα 

1. Η βαθμολογική κατάταξη και εξέλιξη του μετατασσόμενου ενέρ- 
γείται σύμφωνα με τις διατάξεις του Ν. 1586/1986/φΕΚ 37/Α'). 

2. Η μισθολογική κατάταξη και εξέλιξη ενεργείται σύμφωνα με τις 
διατάξεις του Ν. 1505/1984 (ΦΕΚ194/Α'), Η κατάταξη στα μισθο- 
λογικά κλιμάκια του άρθρου 3 του νόμου αυτού γίνεται με βάση το συνο¬ 
λικό χρόνο υπηρεσίας προσμετρούμενης και της κατά το άρθρο 16 προϋ¬ 
πηρεσίας σύμφωνα με τις διατάξεις του άρθρου 9 του Ν. 1810/1988 
(ΦΕΚ 223/Α") «για τη συμπλήρωση και βελτίωση του Ν. 1505/1984 
και άλλες διατάξεις». 

3. Ή.μετάταξη ενεργείται με απόφαση των Υπουργών Εσωτερικών 
:και Εθνικής Παιδείας·και Θρησκευμάτων. Ο μετατασσόμενος στην πα- 
’ ραπάνω θέση στελεχώνει την υπηρεσία του Δήμου Ρόδου και ασχολείται 

στα αντικείμενα της ανάπτυξης, διαχείρισής και προστασίας του φυσι¬ 
κού περιβάλλοντος και τοπίου, των πάρκων και αλσών, των περιοχών 
ειδικής προστασίας και γενικά με όλα τα θέματα που υπάγονται στην 
αρμοδιότητα του κλάδου του. 

4. Η θέση αυτή καταργείται όταν αποχωρήσει απή την υπηρεσία με 
οποιοδήποτε τρόπο αυτός που την κατέχει. 

Άρθρο 3 ■ 

Κύρια και επικουρική ασφάλιση 

Για τα θέματα κύριάς και επικουρικής ασφάλισης, καθώς και το εφά¬ 
παξ παροχών ο μετατασσόμενος διατηρεί τα ταμεία της παλαιάς του θέ¬ 
σης. ·' " ■' · 1 ■ 

Στον Αναπληρωτή Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 2 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' ' 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ · ΕΣΩΤΕΡΙΚΩΝ 

ΑΓ. ΚΟΥΤΣΟΓΙΩΡΓ ΑΣ ΓΙΑΝΝΗΣ ΣΚΟΥΛΑΡΙΚΗΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 



594 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 
Τροποποίηση και συμπλήρωση ωρολογίων και αναλυτικών προγραμ¬ 
μάτων σχολείων Δευτεροβάθμιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 11 του άρθρου 5, της παραγράφου 
9 του άρθρου 8, και της παραγράφου 6 του άρθρου 32 του νόμου 
1566/85 «Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (ΦΕΚ 167/Α’). 

2. Τις σχετικές προτάσεις του Παιδαγωγικού Ινστιτούτου, όπως αυ¬ 
τές διατυπώθηκαν στις πράξεις 52/86, 63/86, 74/86, 36/87, 55/ 
87, 94/87, 39/88, 40/88, 53 και 54/88, 55/88, 62/88 και 
63/88 και οι οποίες εκδόθηκαν σύμφωνα με τις διατάξεις της παραγρά¬ 
φου 2 του άρθρου 24 του νόμου 1566/85. 

3. Την 753/1988 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 

1. Ο σκοπός και η διδακτέα ύλη του μαθήματος των Μαθηματικών 
της Β' τάξης ημερήσιου γυμνασίου, όπως ορίζονται από το άρθρο 2 του 
Π.Δ/τος 438/85 (ΦΕΚ 158/Α"), αντικαθίστανται ως εξής: 

Α' Σκοπός 

Όπως στην Α' Γυμνασίου. 

Β' Διδακτέα ύλη 

1. Ρητοί αριθμοί 

Έννοια ρητού αριθμού. Απόλυτη τιμή ρητού αριθμού. Διάταξη ρη¬ 
τών. Πρόσθεση ρητών. Ιδιότητες πρόσθεσης. Άθροισμα πολλών προ¬ 
σθετέων. Αφαίρεση ρητών. Απαλοιφή παρενθέσεων. Πολλαπλασιασμός 
ρητών. Ιδιότητες πολλαπλασιασμού. Γινόμενο πολλών παραγόντων. 
Διαίρεση ρητών. Λόγος δύο ρητών. Δυνάμεις ρητών με εκθέτη φυσικό ή 
ακέραιο. Ιδιότητες δυνάμεων. Τυποποιημένη μορφή αριθμών. Δεκαδι¬ 
κές μορφές ρητών. 

2. Εξισώσεις και ανισώσεις 

Έννοια εξίσωσης. Επίλυση εξισώσεων α' βαθμού. Επίλυση τύπων ως 
προς μια μεταβλητή. Λύση προβλημάτων με εξισώσεις. Έννοια ανίσω- 
σης. Επίλυση ανισώσεων. Εφαρμογές στη λύση προβλημάτων. 

3. Πραγματικοί αριθμοί 

Το πυθαγόρειο θεώρημα. Τετραγωνική ρίζα θετικού αριθμού. Άρρη¬ 
τοι αριθμοί. Πραγματικοί αριθμοί. Παράσταση πραγματικού αριθμού σε 
ευθεία. Πράξεις με πραγματικούς αριθμούς. Συντεταγμένες σημείου στο 
επίπεδο. 

4. Τριγωνικοί αριθμοί οξείας γωνίας 

Λόγος ευθυγράμμων τμημάτων. Τριγωνομετρικοί αριθμοί οξείας 
γωνίας: ημίτονο, συνημίτονο και εφαπτομένη. Χρήση τριγωνομετρικών 
πινάκων. Εφαρμογές στην επίλυση ορθογωνίων τριγώνων. 

5. Συναρτήσεις 

Η έννοια της συνάρτησης. Γραφική παράσταση συνάρτησης. Ποσά 
ανάλογα και η συνάρτηση ψ = αχ. Εφαρμογές των αναλογούν ποσών. Η 
γραμμική συνάρτηση ψ = αχ + β. Ποσά αντιστρόφους ανάλογα και η 
συνάρτηση ψ = α/χ Εφαρμογές των αντιστρόφους αναλογών ποσών. 

6. Στατιστική 

Ανάγνωση και κατασκευή διαγραμμάτων. Τα κυριότερα είδη στατι- 
στικουν διαγραμμάτων. Βασικές έννοιες της στατιστικής: Πληθυσμός, 
δείγμα, στατιστικά δεδομένα. Κατανομή συχνοτήτων. Γραφική παρά¬ 
σταση κατανομής. Ομαδοποίηση στατιστικών δεδομένων. Ιστόγραμμα. 
Κεντρικές τιμές μιας κατανομής: Μέση τιμή, διάμεσος, επικρατούσα 
τιμή. 

7. Συμμετρικά σχήματα 

Σχήματα με άξονα συμμετρίας. Ιδιότητες γεωμετρικών σχημάτων 
που έχουν άξονα συμμετρίας. Σχήματα συμμετρικά ως προς ευθεία. Κα¬ 
τασκευή συμμετρικών σχημάτων ως προς ευθεία. Σχήματα με κέντρο 
συμμετρίας. Ιδιότητες γεωμετρικών σχημάτων που έχουν κέντρο συμ¬ 
μετρίας. Σχήματα συμμετρικά ως προς σημείο. Κατασκευή συμμετρι¬ 
κών σχημάτων ως προς σημείο. 

8. Μέτρηση κύκλου 

Επίκεντρες γωνίες. Σχέση επίκεντρων γωνιών και αντίστοιχων τό¬ 
ξων. Εγγεγραμμένη γωνία. Σχέση εγγεγραμμένης και επίκεντρης γω¬ 
νίας που βαίνουν στο ίδιο τόξο. Κανονικά πολύγωνα. Κατασκευή κανο¬ 


νικών πολυγώνων. Υπολογισμός της πλευράς και του αποστήματος 
ενός κανονικού πολυγώνου συναρτήσει της ακτίνας του περιγεγραμμέ- 
νου κύκλου. Μήκος τόξου και κύκλου. Εμβαδό κυκλικού δίσκου και κυ¬ 
κλικού τομέα. 

9. Μέτρηση στερεών 

Θέσεις δύο ευθειών ή δύο επιπέδων στο χώρο. Θέσεις ευθείας και επι¬ 
πέδου. Τα στερεά: πρίσμα, κύλινδρος, πυραμίδα, κώνος και σφαίρα. Εμ¬ 
βαδό της επιφάνειας και όγκος των στερεών αυτών. 1 

2. Η διδακτέα ύλη του μαθήματος της Πληροφορικής της Γ' τάξης 
ημερήσιου γυμνασίου ορίζται ως εξής: 

«ΠΛΗΡΟΦΟΡΙΚΗ 

1. Η ΕΠΙΣΤΗΜΗ ΤΗΣ ΠΛΗΡΟΦΟΡΙΚΗΣ ΚΑΙ ΟΙ ΥΠΟΛΟΓΙ¬ 
ΣΤΕΣ 

(10 ώρες στην τάξη). 

Η έννοια της πληροφορίας και των δεδομένων 
Επεξεργασία δεδομένων και παραγωγή πληροφοριών 
Περιγραφή του υπολογιστή και των λειτουργιών του 
Σύντομη ιστορική εξέλιξη του υπολογιστή 
Η πληροφορική στην κοινωνία 

- Εφαρμογές της πληροφορικής . 

- Ο υπολογιστής ως εργαλείο δουλειάς 

- Επαγγέλματα σχετικά με την πληροφορική 

- Κοινωνικές επιπτώσεις 

2. ΧΡΗΣΗ ΠΡΟΓΡΑΜΜΑΤΩΝ ΕΦΑΡΜΟΓΩΝ 
(ώρες 18 στο εργαστήριο) 

Επεξεργασία κειμένων 
Βάσεις δεδομένων 

Προγράμματα εξομοίωσης πειραμάτων και γεγονότων 
Προγράμματα που δημιουργούν εικόνες (0ΚΑΡΗΙ05) και ήχο 

3. ΠΡΟΓΡΑΜΜΑΤΙΣΜΟΣ ΥΠΟΛΟΓΙΣΤΩΝ 

Ανάλυση - Σχεδίαση προβλήματος και έννοια του αλγόριθμου 
Υλοποίηση αλγόριθμου με μητρική γλώσσα 
Τα είδη των εντολών 
Γλώσσες Προγραμματισμού 

Υλοποίηση των εντολών στη γλώσσα ΒΑ5ΙΕ ή ΕΟΟΟ 
Άλλες φάσεις του προγραμματισμού». 

Άρθρο 2 

Η διδακτέα ύλη του μαθήματος των Μαθηματικών όλων των ειδικο¬ 
τήτων της Β' τάξης των Τεχνικών - Επαγγελματικών Σχολών (ΤΕΣ) 
όπως ορίζεται από την παράγραφο 5β των άρθρων 1, 2, 3, 4, 5, 6, 7 
και 8 του Π.Δ/τος 337/87 (ΦΕΚ 154/Α') αντικαθίσταται ως εξής: 

«5.β' ΜΑΘΗΜΑ: ΜΑΘΗΜΑΤΙΚΑ 
ΤΑΞΗ Β' 1 ώρα την εβδομάδα 

1. Ευθύγραμμα τμήματα 

Οι γεωμετρικές έννοιες: σημείο* επίπεδο, ευθεία, ημιευθεία. Το ευθύ- 
γραμμο τμήμα. Μέτρηση ευθύγραμμου τμήματος. 

2. Τόξα και γωνίες 

Κύκλος και κυκλικός δίσκος. Επίκεντρη και εγγεγραμμένη γωνία. 
Μέτρηση τόξων και γωνιών. Είδη γωνιών. Ευθείες κάθετες. Εφαπτο¬ 
μένη κύκλου. Θέσεις δύο κύκλων. Μήκος τόξου και κύκλου. 

3. Ευθύγραμμα σχήματα 

Είδη τριγώνων. Στοιχεία τριγώνου. Ευθείες παράλληλοι. Άθροισμα 
γωνιών τριγώνου. Κριτήρια ισότητας τριγώνου. Παραλληλόγραμμο. 
Είδη παραλληλογράμμου. Απλές γεωμετρικές κατασκευές. 

4. Ομοιότητα 

Θεώρημα του Θαλή. Όμοια σχήματα. Λόγος περιμέτρου δύο όμοιων 
σχημάτων. Κριτήρια ομοιότητας τριγώνων. Σμίκρυνση και μεγέθυνση 
υπό κλίμακα. 

5. Εμβαδά 

Εμβαδό τριγώνου, παραλληλογράμμου, τραπεζίου. Λόγος εμβαδών 
δύο όμοιων σχημάτων. Εμβαδό κυκλικού δίσκου και κυκλικού τομέα. 

6. Κανονικά πολύγωνα 

Έννοια κανονικού πολυγώνου. Διαίρεση του κύκλου σε 4, 8 ή 6, 3 
12 ίσα μέρη. Υπολογισμός των στοιχείων του τετραγώνου, του ισοπλεύ¬ 
ρου τριγώνου και του κανονικού εξαγώνου συναρτήσει της πλευράς 
τους. 

7. Όγκος στερεών 

Όγκος και εμβαδά επιφανειών και πολυέδρων: πυραμίδα, πρίσμα, 
κόλουρος πυραμίδα και των στερεών εκ περιστροφής: κώνος, κύλινδρος. 

κόλουρος κώνος, σφαίρα». 

Άρθρο 3 

1. Εξαιρετικά και μόνο για το σχολικό έτος 1989-90 οι κλάδοι του 
μαθήματος της Νέας Ελληνικής Γλώσσας και Γραμματείας της Α' και 
Β' τάξης ημερήσιου γενικού λυκείου, όπως ορίζονται από την παρά¬ 
γραφο 1 του άρθρου 1 του Π.Δ/τος 427/86 (ΦΕΚ 201/Α') τροπο¬ 
ποιούνται ως εξής: 

α) Κείμενα Νεοελληνικής Λογοτεχνίας και 
β) Έκφραση - Έκθεση 

2. Εξαιρούνται και μόνο για το σχολικό έτος 1989-90 οι ώρες εβδο¬ 
μαδιαίας διδασκαλίας του μαθήματος της Νέας Ελληνικής Γλώσσας 
και Γραμματείας της Α' και Β' τάξης ημερήσιου γενικού λυκείου καθώς 
και ο σκοπός και η διδακτέα ύλη της Έκθεσης, όπως ορίζονται από τα 
άρθρα 1 και 2 του ΓΙ.Δ. 479/85 (ΦΕΚ 170/Α') τροποποιούνται ως 
εξής: 

Α' ΤΑΞΗ 

Από τις 4 ώρες εβδομαδιαίας διδασκαλίας του μαθήματος της Νέας 
Ελληνικής Γλώσσας και Γ ραμματείας οι 2 διατίθενται για τή διδασκα¬ 
λία των Κειμένων Νεοελληνικής Λογοτεχνίας και οι άλλες δύο για τη 
διδασκαλία της «Έκφρασης - Έκθεσης». 

1. Σκοπός της «Έκφρασης - Έκθεσης». 

Σκοπός του μαθήματος της «Έκφρασης - Έκθεσης» είναι να βοηθή¬ 
σει τους μαθητές να κατανοούν και να χρησιμοποιούν με ευχέρεια τον 
πλούτο και τους μηχανισμούς της γλώσσας μας, ώστε να εκφράζονται 
σωστά, δηλαδή αποτελεσματικά, σε προφορικό και γραπτό λόγο, ανά¬ 
λογα με τις απαιτήσεις της περίστασης επικοινωνίας. 

Η διδασκαλία της «Έκφρασης - Έκθετης» στο Λύκειο αποτελεί συνέ¬ 
χεια ';ου μαθήματος της γλωσσικής διδασκαλίας στο Γυμνάσιο. Συνε¬ 
νώνει και συνεξετάζει τα διάφορα είδη του λόγου με την ύλη της γραμ¬ 
ματικής, του συντακτικού, των λεξιλογικών ασκήσεων, της έκθεσης. 
Από τα μορφοσυντακτικά φαινόμενα, εξάλλου, επανεξετάζονται μόνο 
όσα συνδέονται άμεσα με το διδασκόμενο είδος λόγου. 

Ειδικότερα, με τη διδασκαλία του μαθήματος επιδιώκεται: 
α) Να αντιληφθούν οι μαθητές την πολλαπλότητα και ποικιλία του 
λόγου, ώστε να μπορούν να ανταποκρίνονται στις απαιτήσεις της επικοι- 
νωνιακής περίστασης, λαμβάνοντας υπόψη τους παράγοντες που την 
προσδιορίζουν: τον τόπο, το χρόνο, το πρόσωπο, το σκοπό, τα μέσα, 
τους κώδικες, το ύφος και το είδος του λόγου. 

β) Να προσεγγίσουν διάφορα είδη λόγου (αναφορά, είδηση, επιστολή, 
δοκίμιο κ.τ.λ.) και να ασκηθούν στη χρήση τους. 

γ) Να ασκηθούν στον προφορικό και γραπτό λόγο, ώστε να ανταπο- 
κρίνονται με ευχέρεια και φυσικότητα στις ποικίλες μορφές της γλωσσι¬ 
κής επικοινωνίας, να αναπτύσσουν τις απόψεις τους με πειστικότητα και 
να διατυπώνουν τις σκέψεις τους με πληρότητα, ακρίβεια και σαφήνεια. 

δ) Να χρησιμοποιούν το κατάλληλο λεξιλόγιο ανάλογα με την περί¬ 
σταση επικοινωνίας. Να εμπλουτίζουν επίσης το λεξιλόγιό τους και αν 
συλλαμβάνουν τη σημασία των λέξεων με όλους τους δυνατούς τρόπους 
(κυριολεκτική και μεταφορική χρήση των λέξεων, ένταξη των λέξεων 
στο λεκτικό πλαίσιο, χρήση συνώνυμων, ανώνυμων ή ισοδύναμων λέ¬ 
ξεων / φράσεων). 

ε) Να συνηθίσουν να χρησιμοποιούν λεξικά (ορθογραφικά, ερμηνευ¬ 
τικά, ετυμολογικά, εγκυκλοπαιδικά κ.τλ.) και, όπου χρειάζεται, την κα¬ 
τάλληλη βιβλιογραφία για την εργασία τους.. 

στ) Να αντιμετωπίζουν με ερευνητικό πνεύμα και κριτική διάθεση τα 
κοινωνικά προβλήματα και να είναι σε θέση να προτείνουν υπεύθυνα συ¬ 
γκεκριμένες λύσεις. 

ζ) Να καλλιεργήσουν πνεύμα συνεργασίας με ομαδικές εργασίες, 
ώστε να αποκτήσουν κοινωνική ταυτότητα και συνείδηση. 

2. Διδακτέα ύλη 

Α. Γλώσσα και γλωσσικές ποικιλίες 
Τα όρια και η δημιουργικότητα της γλώσσας 
Οι γεωγραφικές και οι κοινωνικές γλωσσικές ποικιλίες 
Τα είδη των κειμένων και ο επικοινωνιακός τους ρόλος 
Οι ειδικές γλώσσες. Το λεξιλόγιο επιστημονικών και σχολικών κειμέ¬ 
νων 

Η κοινή νεοελληνική γλώσσα 
Λεξιλόγια και λεξιλογικές ασκήσεις 
Θέματα για συζήτηση και έκφραση / έκθεση 
Οργάνωση του λόγου. 

Β. Ο λόγος 


Τα γνωρίσματα της ομιλίας 
Σύγκριση προφορικού και γραπτού λόγου 

Η έννοια του διαλόγου και οι προϋποθέσεις για την επιτυχία του, ο 
λογοτεχνικός διάλογος 

Λεξιλόγιο και θέματα για συζήτηση και έκφραση / έκθεση. 

Ι’. Περιγραφή 

Πώς μεθοδεύεται η επιλογή και οργάνωση των στοιχείων της περι- 
γραφής 

Η γλώσσα της περιγραφής. Ειδικό λεξιλόγιο - ορολογία 
Το σχόλιο και η οπτική γωνία στην περιγραφή 
Περιγραφή της λειτουργίας και της διαδικασίας για την κατασκευή ή 
τη χρήση ενός αντικειμένου 

Περιγραφή προσώπου (ατόμου) 

Γλωσσικά στοιχεία (μορφοσυντακτικά και λεξιλογικά) 

Θέματα για συζήτηση και έκφραση / έκθεση 
Οργάνωση του λόγου 
Δ. Αφήγηση 
Ορισμός της αφήγησης 

Αφηγηματικό περιεχόμενο και αφηγηματική πράξη 
Είδη της αφήγησης, το ύψος και ο σκοπός τους 
Ο αφηγητής και η οπτική γωνία στην αφήγηση 
Αφηγηματικοί τρόποι 
Ο χρόνος στην αφήγηση 
Περιγραφή και αφήγηση 
Λεξιλόγιο και λεξιλογικές ασκήσεις 
Θέματα για συζήτηση και έκφραση / έκθεση - 
Οργάνωση του λόγου (η συνοχή του κειμένου) 

ΤΑΞΗ Β’ ΩΡΕΣ 2 

1. Σκοπός 

Επιδιώκεται ο σκοπός που περιγράφται στην Α' τάξη 

2. Διδακτέα ύλη 
Α. Η είδηση 

Η είδηση και το σχόλιο 
Η οργάνωση και η παρουσίαση της είδησης 
Γλωσσικά στοιχεία (μορφοσυντακτικά και λεξιλογικά) 

Θέματά για συζήτηση 

Οργάνωση του λόγου . . 

Β. Βιογραφικά είδη 

Βιογραφία - μυθιστορηματική βιογραφία 
Βιογραφικά σημείωμα 

Αυτοβιογραφία και αυτοβιογραφικό σημείωμα 
Απομνημονεύματα και ημερολόγια 
Συστατική επιστολή 
Γλωσσικά στοιχεία (λεξιλογικά) 

Οργάνωση του λόγου 
Γ. Παρουσίαση - Κριτική 
Παρουσίαση και κριτική ενός βιβλίου, 

- μιας θεατρικής παράστασης, 

- διαφόρων αντικειμένων 

Γλωσσικά στοιχεία (μορφοσυντακτικά και λεξιλογικά), 
θέματα για συζήτηση 
Οργάνωση του λόγου · 

Δ. Σημειώσεις - περίληψη 

Σημειώσεις (από γραπτό λόγο, από προφορικό λόγο). 

Περίληψη (γραπτού λόγου, προφορικού λόγου). 

Γλωσσικά στοιχεία (μορφοσυντακτικά και λεξιλογικά). 

Θέματα για συζήτηση. 

3. Ο σκοπός και η διδακτέα ύλη του μαθήματος των Μαθηματικών 1 
της Β' τάξης ημερήσιου γενικού λυκείου, όπως ορίζονται από την παρά¬ 
γραφο 3 του άρθρου 2 του Π.Δ/τος 21/88 (ΦΕΚ 8/Α'), αντικαθίστα¬ 
νται ως εξής: 

ΜΑΘΗΜΑΤΙΚΑ 

Α’ Σκοπός 

Επιδιώκεται ο σκοπός που ορίζεται για το μάθημα αυτό για την Α' 
τάξη Λυκείου. 

Β’ Διδακτέα ύλη . 

I. Άλγεβρα 

Διατίθενται 3 ώρες την εβδομάδα από την αρχή μέχρι το τέλος της 
διδασκαλίας των μαθημάτων. 

1. Πολυωνυμικές εξισώσεις 

Συναρτήσεις. Πραγματικές συναρτήσεις. Η πολυωνυμική συνάρ¬ 
τηση. Πράξεις με συναρτήσεις. Συναρτήσεις με εξισώσεις. Πολυωνυμική 
εξίσωση. Λύση πολυωνυμικής εξίσωσης με παραγοντοποίηση. Ρητές ρί¬ 
ζες πολυωνυμικής εξίσωσης. Σχήμα ΗΟΚΝΕΚ. Πολυωνυμικές εξισώ¬ 
σεις ειδικής μορφής και εξισώσεις που ανάγονται σε πολυωνυμικές. 

2. Μελέτη βασικών πραγματικών συναρτήσεων. 

Γραφή παράσταση συνάρτησης. Γραφική παράσταση της συνάρτησης 
Ε με Γ (χ) = αχ. Συντελεστής διευθύνσεως ευθείας. Αλλαγή συστήματος 
αναφοράς. Μονοτονία συνάρτησης. Λόγος μεταβολής συνάρτησης. Με¬ 
λέτη της συνάρτησης Γ με Γ (χ) = αχ + β. Συνθήκες παραλληλίας και 
καθετότητας ευθειών. Συνάρτηση μονότονη κατά διαστήματα. Μέγιστο 
και ελάχιστο συνάρτησης. Άρτια, περιττή, περιοδική συνάρτηση. Με¬ 
λέτη των συναρτήσεων: 

Γ (χ) = «/* «χ 2 . «χ 2 + βχ +γ· 

Μελέτη τριγωνομετρικών συναρτήσεων. Γραφική λύση εξίσωσης και 
ανίσωσης. 

3. Τριγωνομετρία. 

Συνημίτονο, ημίτονο και εφαπτομένη αθροίσματος και διαφοράς δύο 
τόξων. Σχέση των τριγωνομετρικών αριθμών ενός τόξου με τους τριγω¬ 
νομετρικούς αριθμούς του διπλάσιου τόξου. Μετασχηματισμός αθροί¬ 
σματος και διαφοράς τριγωνομετρικών αριθμών σε γινόμενο και αντι- 
στρόφως. Εφαρμογές στη λύση τριγωνομετρικών εξισώσεων. Νόμος 
ημιτόνων. Νόμος συνημίτονων. Επίλυσή τριγώνου. Εφαρμογές. 

4. Πρόοδοι. 

Η έννοια της ακολουθίας. Γ ραφική παράσταση ακολουθίας. Ακολου¬ 
θίες που ορίζονται επαγωγικά. Μονότονες ακολουθίες. Αριθμητική πρό¬ 
οδος. Μονοτονία αριθμητικής προόδου. Άθροισμα ν διαδοχικών όρων 
αριθμητικής προόδου. Γεωμετρική πρόοδος. Μονοτονία γεωμετρικής 
προόδου. Άθροισμα πρώτων όρων γεωμετρικής προόδου. Ακολουθίες 
με όριο το μηδέν. Ακολουθίες με όριο πραγματικό αριθμό. Άθροισμα 
των απείρων όρων γεωμετρικής προόδου με λόγο λ, όταν /λ/ < 1. 

5. Η εκθετική και η λογαριθμική συνάρτηση. 

Η έννοια της δυνάμεως με εκθέτη ρητό ή άρρητο αριθμό. 

Η εκθετική συνάρτηση. Ιδιότητες. Στοιχειώδης μελέτη της εκθετικής 
συνάρτησης. Εφαρμογές στη λύση εκθετικών εξισώσεων και συστημά¬ 
των. Η λογαριθμική συνάρτηση. Στοιχειώδης μελέτη της λογαριθμικής 
συνάρτησης. Ιδιότητες των λογαρίθμων. Εφαρμογές στη λύση λογαριθ¬ 
μικών εξισώσεων και συστημάτων. 

6. Στατιστική, πληθυσμός, μεταβλητός.πληθυσμού. Συλλογή παρα¬ 
τηρήσεων: 

Απογραφή, δειγματοληψία. Κατανομή συχνοτήτων. Σχετική συχνό¬ 
τητα. Αθροιστική συχνότητα. Σχετική αθροιστική συχνότητα. Γραφική 
παράσταση κατανομής συχνοτήτων. Κυκλικό και ημικυκλικό διά¬ 
γραμμα. Ομαδοποίηση παρατηρήσεων. Γραφική παράσταση κατανο¬ 
μής ομαδοποιημένων παιρατηρήσεων. Μέση τιμή. Αλλαγή μεταβλητής. 
Μέση απόλυτη απόκλιση. Διακύμανση. Τυπική απόκλιση. Αλλαγή με¬ 
ταβλητής. 

7. Τυπική μελέτη συνάρτησης. 

Όριο συνάρτησης και ιδιότητες ορίου. Η έννοια της παραγώγου. Κι¬ 
νηματική και γεωμετρική σημασία της παραγώγου. Παράγωγος βασι¬ 
κών συναρτήσεων. Εφαρμογές των παραγώγων, μονοτονία, ακρότατα 
συνάρτησης. 

II. ΓΕΩΜΕΤΡΙΑ 

Διατίθενται 2 ώρες την εβδομάδα από την αρχή μέχρι το τέλος της 
διδασκαλίας των μαθημάτων. 

1. Λόγοι και αναλογίες. Λόγος δύο ευθυγράμμων τμημάτων. Αναλο¬ 
γία ευθυγράμμων τμημάτων. Ιδιότητες. Θεώρημα του Θαλή. Κατα¬ 
σκευή τέταρτης αναλόγου τριών δεδομένων ευθυγράμμων τμημάτων. 
Θεώρημα διχοτόμου γωνίας ενός τριγώνου. Διαίρεση ευθυγράμμου 
τμήματος εσωτερικώς και εξωτερικώς σε δεδομένο λόγο. 

2. Ομοιότητα. 

Όμοια ευθύγραμμα σχήματα. Κριτήρια ομοιότητας τριγώνων. Δέ¬ 
σμη ευθειών. Το πυθαγόρειο θεώρημα και οι συνέπειές του. Βασικές 
σχέσεις μετά.πρωτευόντων ή δευτερευόντων στοιχείων ενός τριγώνου. 
Βασικές γεωμετρικές κατασκευές που στηρίζονται στις προηγούμενες 
μετρικές σχέσεις. Κατασκευή των ριζών δευτεροβάθμιας εξισώσεως. 
Διαίρεση ευθυγράμμου τμήματος σε μέσο και άκρο λόγο. 

3. Εμβαδά. 


Η έννοια του εμβαδού. Τα εμβαδά των ευθυγράμμων σχημάτων ορ¬ 
θογωνίου, παραλληλογράμμου, τριγώνου, τραπεζίου. Εμβαδό κανονι¬ 
κού πολυγώνου και κύκλου, όγκος των εμβαδών δύο τριγώνων που 
έχουν δύο γωνίες ίσες ή παραπληρωματικές, όγκος των εμβαδών δύο 
όμοιων πολυγώνων. 1 ' 

4. Κανονικά πολύγωνα. 

Εγγραφή και περιγραφή κανονικού πολυγώνου σε κύκλο. Βασικές 
σχέσεις μεταξύ των στοιχείων κανονικού πολυγώνου. Μήκος κύκλου. 

5. Ευθείες και επίπεδα στο χώρο. 

Καθορισμός επιπέδου. Ευθεία πλάγια ή κάθετη προς επίπεδο. Γωνία 
ευθείας και επιπέδου. Ευθεία παράλληλη προς επίπεδο. Παράλληλα επί¬ 
πεδα. Δίεδρη γωνία. Καθετότητα επιπέδων. Ασύμβατες ευθείες. Κοινή 
κάθετος δύο ασυμβάτων ευθειών. 

6. Πολύεδρα και στερεά εκ περιστροφής. 

Πολύεδρο, τετράεδρο, πυραμίδα, πρίσμα, παραλληλεπίπεδο. Ορισμοί 
και βασικές ιδιότητες. Κύλινδρος, Κώνος, Σφαίρα. Ορισμοί και βασικές 
ιδιότητες. 

4. Το εδάφιο δ της παραγράφου 3 του άρθρου 5 του Π.Δ. 479/85 
(ΦΕΚ 170/Α') αντικαθίσταται ως εξής: 

«δ) ΛΑΤΙΝΙΚΑ 

Σκοπός της διδασκαλίας του μαθήματος των Λατινικών στην Α' τάξη 
του Κλασικού Λυκείου είναι να μάθουν οι μαθητές τα στοιχέία της λατι¬ 
νικής γλώσσας και να γίνουν ικανοί να διαβάζουν, να μεταφράζουν και 
να κατανοούν απλά λατινικά κείμενα. 

Ο στόχος επιτυγχάνεται με τη διδασκαλία λατινικών κειμένων που 
περιέχουν το βασικότερο λατινικό λεξιλόγιο και τα κυριότερα γραμμα¬ 
τικά και συντακτικά φαινόμενα της λατινικής. 

Η διδασκαλία γίνεται από ειδικό Ανθολόγιο, που περιέχει 40-50 δι¬ 
δακτικές ενότητες - κεφάλαια, από τις οποίες η κάθε μια μπορεί να διδά¬ 
σκεται σε δύο ως τρεις διδακτικές ώρες και περιλαμβάνει με τη σειρά: α) 
μια σύντομη πραγματολογική και γραμματολογική εισαγωγή στο κεί¬ 
μενο που ακολουθεί, β) ένα σύντομο λατινικό κείμενο, αυτούσιο ή ελα¬ 
φρά τροποποιημένο, κατάλληλο για τη διδασκαλία συγκεκριμένων 
γραμματικών ή συντακτικών φαινομένων, γ) λεξιλόγιο με τις άγνωστες 
λέξεις ή φράσεις, δ) τα γραμματικά και συντακτικά φαινόμενα που διδά¬ 
σκονται σε κάθε ενότητα και ε) ασκήσεις για την εμπέδωση της γλωσσι¬ 
κής διδασκαλίας. 

Ειδικότερα διδάσκονται τα ακόλουθα γραμματικά και συντακτικά 
φαινόμενα: 

α) Γραμματικά φαινόμενα: Γράμματα, προφορά, ποσότητα φωνηέ¬ 
ντων και συλλαβών, τονισμός, συλλαβισμός, έγκλιση τόνου, στίξη. 

Κλίση ουσιαστικών και επιθέτων, παραθετικά επιθέτων και επιρρη¬ 
μάτων, αντωνυμίες, αντωνυμικά επίθετα, το ρήμα 8ΓΙΜ, αρχικοί χρό¬ 
νοι των ρημάτων, οι τέσσερις συζυγίες, αποθετικά και ημιαποθετικά ρή¬ 
ματα, περιφραστική συζυγία, τα κυριότερα ανώμαλα ρήματα, απρό¬ 
σωπα ρήματα, επιρρήματα, προθέσεις, σύνδεσμοι. 

β) Συντακτικά φαινόμενα: Η χρήση των πτώσεων και ιδιαίτερα η 
χρήση της γενικής, της δοτικής, της αφαιρετικής (αφαιρετική του χρό¬ 
νου, γενική και αφαιρετική της ιδιότητας, δοτική κτητική, απόλυτη 
αφαιρετική). 

Ο προσδιορισμός του χρόνου, του τόπου, του σκοπού. Ο ιστορικός 
€ΙΙΜ, ο αντίστροφος (ΌΜ, ο επαναληπτικός ΟΙΙΜ, ο ΟΙΙΜ με οριστική- 
ενεστώτα. 

Εξωτερικό και εσωτερικό αναγκαστικό .αίτιο, ποιητικό αίτιο. 

Οι επιρρηματικές συμπερασματικές προτάσεις, ουσιαστικές συμπερα¬ 
σματικές προτάσεις, ουσιαστικές προτάσεις με το ΟΙΙΜ, προτάσεις με το 
<2ϋΟΜΙΝϋ5 και το Γ)ΓΙΙΝ, προτάσεις εναντιωματικές - παραχωρητι- 
κές, παραβολικές, αναφορικές, βουλητικές, χρονικές, τελικές, αιτιολο- 
γικές. Υποθετικοί λόγοι, ευθείες και πλάγιες ερωτήσεις, πλάγιος λόγος. 

Ονοματικοί τύποι του ρήματος και ιδιαίτερα: το απαρέμφατο, η με¬ 
τοχή, το γερούνδιο, το γερουνδιακό, γερουνδιακή έλξη. 

Η χρήση της υποτακτικής και της προστακτικής. Η απαγόρευση. Το 
απαφέμφατο με τα ρήματα .ΙΙ'ΒΕΟ, ΥΈΤΟ, ΡΚΟΗΙΒΕΟ, 5ΙΝΟ, ΡΑ- 
ΤΙΟΚ, ΘΟΟΟ. Η ακολουθία των χρόνων. 

5. Από το σχολικό έτος 1989-90 το εδάφιο δ της παραγράφου 4 του 
άρθρου 5 του Π.Δ, 479/85 (ΦΕΚ 170/Α’) αντικαθίσταται ως εξής: 

«δ') ΛΑΤΙΝΙΚΑ 

Συνεχίζεται η διδασκαλία του ειδικού Ανθολόγιου των Λατινικών της 
Α' τάξης Κλασικού Λυκείου καθώς και των περιλαμβανομένων γραμ¬ 
ματικών και συντακτικών φαινομένων». 

6. Στο στίχο 5 του εδαφίου I της.διδακτέας ύλης του μαθήματος της 
Ιστορίας ως μαθήματος της 3ης καί 4ης δέσμης της Γ' τάξης ημερήσιου 

γενικού λυκείου, όπως αυτή ορίζεται από την παράγραφο 3 του άρθρου 
3 του Π.Δ. 479/85 (ΦΕΚ 170/Α')η φράση «1. Ευρωπαϊκός Διαφωτι¬ 
σμός» αντικαθίσταται με τη φράση «1. Ευρωπαϊκός Διαφωτισμός - Νεο¬ 
ελληνικός Διαφωτισμός». 

7. Εξαιρετικά και μόνο για το σχολ. έτος 1988-89 η στήλη των 
ωρών εβδομαδιαίας διδασκαλίας των μαθημάτων: Φιλοσοφικών, Ιστο¬ 
ρίας και Αρχών Πολιτικής Επιστήμης - Στοιχείων Δημοκρατικού Πολι¬ 
τεύματος ως μαθημάτων Γενικής Παιδείας της παραγράφου 1 του άρ¬ 
θρου 3 και της παραγράφου 5 του άρθρου 5 του Π.Δ. 479/85 (ΦΕΚ 
170/Α') μεταβάλλεται ως εξής: 

Φιλοσοφικά 2 

Ιστορία 2 

Αρχές Πολιτικής Επιστήμης - Στοιχεία Δημοκρατικού Πολιτεύματος 1 

8. Στο στίχο 3 εδ. II της διδακτέας ύλης του μαθήματος της Ιστορίας 
ως μαθήματος της 3ης και 4η δέσμης της Γ' τάξης ημερήσιου γενικού 
λυκείου, όπως αυτή ορίζεται από την παράγραφο 3 του άρθρου 3 του 
Π.Δ. 479/85 (ΦΕΚ 170/Α') η φράση «α) Για τα σχολικά έτη 
1985-86 και 1986-87 «αντικαθίσταται με τη φράση «α) Για τα σχο¬ 
λικά έτη 1985-86, 1986-87, 1987-88 και 1988-89», ενώ στο στίχο 
27 του ίδιου εδαφίου η φράση «β) Για τα σχολικά έτη 1987-88 και 
εξής:» αντικαθίσταται με τη φράση «β) Για τα σχολικά έτη 1989-1990 
και εξής:» 

9. Οι στίχοι 1 και 2 του εδαφίου II της διδακτέας ύλης του μαθήμα¬ 
τος της Φυσικής της Β' τάξης του ημερήσιου γενικού λυκείου της παρα¬ 
γράφου 2 του άρθρου 2 του Π.Δ. 479/85 (ΦΕΚ 170/Α) αντικαθίστα¬ 
νται ως εξής: «II. Από το σχολικό έτος 1989-1990 και εξής ως διδα¬ 
κτέα ύλη του μαθήματος ορίζεται η παρακάτω». 

10. Στο στίχο 3 και 4 της παραγράφου 7 του άρθρου 2 του Π.Δ. 
21 /88 (ΦΕΚ 8/Α) η φράση «από το σχολικό έτος 1988-89» αντικαθί¬ 
σταται με τη φράση «από το σχολικο έτος 1989-90». 

11. Όλοι οι μαθητές της τελευταίας τάξης των γενικών, κλασικών, 
πειραματικών και ενιαίων πολυκλαδικών λυκείων οφείλουν κατά την 
εγγραφή τους να δηλώνουν μία από τις πέντε (5) δέσμες μαθημάτων 
την οποία επιθυμούν να παρακολουθήσουν. Οι μαθητές της τελευταίας 
τάξης των τεχνικών - επαγγελματικών λυκείων οφείλουν να δηλώσουν 
αν επιθυμούν να παρακολουθήσουν μαθήματα γενικής αξιολόγησης και 
σε καταφατική περίπτωση, ποια δέσμη μαθημάτων γενικής αξιολόγη¬ 
σης επιθυμούν να παρακολουθήσουν σύμφωνα με το οικείο Αναλυτικό 
Πρόγραμμα. 

Αλλαγή δέσμης, προκειμένου περί μαθητών, γενικών, κλασικών, 
πειραματικών και ενιαίων πολυκλαδικών λυκειών, ή παραίτηση από 
την παρακολούθηση των μαθημάτων γενικής αξιολόγησης προκειμένου 
περί μαθητών των τεχνικών επαγγελματικών λυκείων επιτρέπεται μέ¬ 
χρι την 31η Οκτωβρίου κάθε σχολικού έτους. , 

Μέσα στην ίδια προθεσμία επιτρέπεται στους μαθητές της τελευταίας 
τάξης των τεχνικών - επαγγελματικών λυκείων να δηλώσουν συμμε¬ 
τοχή στην παρακολούθηση μαθημάτων γενικής αξιολόγησης, μολονότι 
κατά την εγγραφή τους είχαν δηλώσει ότι δεν επιθυμούν να παρακολου¬ 
θήσουν αυτά τα μαθήματα. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος προεδρικού διατάγματος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-+- 

Καθορισμός εργατικού δικαιώματος εξόρυξης και μεταφοράς Ναξίας 

σμύριδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις (α) του άρθρου 3 παρ. 2 του από 5/17.9.1935 Π.Δ. 
(ΦΕΚ 408/ΤΑ/17.9.1935, αναδ. 429/ΤΑ/28.9.35) «περί κωδικο- 
ποιήσεως των κειμένων διατάξεων περί Ναξίας σμύριδας». (β) του άρ¬ 


θρου μόνου του ΒΔ 594/31-8/8.9.1961 (ΦΕΚ 146/ΤΑ/8.9.1961) 
«περί τρόπου καθορισμού του εργατικού δικαιώματος εξορύξεως και με¬ 
ταφοράς, σμύριδας» και 

γ) του άρθρου 145 παρ. 2 του Ν.Δ. 210/1973 (ΦΕΚ 277/ΤΑ/ 
5.10.73) «περί μεταλλευτικού κώδικος» όπως τροποποιήθηκε με το 
Νόμο 857/1978 (ΦΕΚ 239/ΤΑ/30.12.1978). 

2. Τις διατάξεις του Ν. 1558/85 (ΦΕΚ 137/ΤΑ/26.7.1985) «Κυ¬ 
βέρνηση και Κυβερνητικά Όργανα». , 

3. Τις διατάξεις του άρθρου 23 του Ν, 1558/85 και του Π.Δ. 

574/82 (ΦΕΚ 104/ΤΑ/30.8.1982) «Ανακατανομή αρμοδιοτή¬ 
των». \ 

4. Τη Φ36.2/13063/7.11.1988 Κοινή Απόφαση του Υπουργού 
Βιομηχανίας, Ενέργειας και Τεχνολογίας και του Υφυπουργού Οικονο¬ 
μικών «αύξηση του εργατικού δικαιώματος εξόρυξης και μεταφοράς 
σμύριδας». 

5. Την 897/88 γνωμοδότηση του Συμβουλίου Επικράτειας με πρό¬ 

ταση του Υπουργού Βιομηχανίας, Ενέργειας και Τεχνολογίας, αποφα¬ 
σίζουμε: , . 

Άρθρο μόνο 

Το καταβαλλόμενο στους σμυριδωρύκτες Νάξου εργατικό δικαίωμα 
εξόρυξης και μεταφοράς της σμύριδας ανά παραδιδόμενο στο Δημόσιο 
στατήρα καθορίζεται ως εξής: . » 

α. Πρώτη ποιότητα από 118,81 σε 128,67 από 1.1.1988,130,60 
από 1.5.88 και 139,08 από 1.9.1988. 

β. Δεύτερη ποιότητα από 102,47 σε 110,97 από 1.1.1988, σε 
112,63 από 1.5.1988 και σε 119,95 από 1.9.1988. . 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 2 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ " ' 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 
--♦-- 

ΑΝΑΚΟΙΝΩΣΕΙΣ 

- · . (5) 

Ανακοίνωση για τη θέση σε ισχύ της Συμφωνίας Οικονομικής και Τε¬ 
χνικής Συνεργασίας Ελλάδας - Μπαγκλαντές (Αθήνα, 13.2.87). 

Το Υπουργείο Εξωτερικών ανακοινώνει ότϊή Συμφωνία οικονομικής 
και τεχνικής συνεργασίας μεταξύ των Κυβερνήσεων της Ελληνικής Δη¬ 
μοκρατίας και της Λαϊκής Δημοκρατίας του Μπαγκλαντές, η οποία 
υπογράφηκε στην Αθήνα στις 13 Φεβρουάριου 1987 και κυρώθηκε με 
το 1753/1988 Νόμο που δημοσιεύτηκε στο 29 Φύλλο της Εφημερίδας 
της Κυβερνήσεως, Τεύχος Α’ της 16 Φεβρουάριου 1988, τέθηκε σε 
ισχύ, σύμφωνα με τη διάταξη του άρθρου 8 αυτής, την 20ή Ιανουάριου 
.1989. 

Αθήνα, 6 Φεβρουάριου 1989 

Με εντολή Υπουργού 
,Ο Προϊστάμενος 

της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

-♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ (6) 

Στο Π. Δ/γμα 32/12.1.89 «Ίδρυση Ταμείου Προνοίας Δικηγόρων 
Γιαννιτσών και έγκριση καταστατικού του» που δημοσιεύθηκε στο ΦΕΚ 
16/18.1.89 (τεύχος Α'), γίνονται οι παρακάτω διορθώσεις: 

α) Στο άρθρο 4 «Πόροι τόυ Ταμείου» στη δεξιά στήλη και στο στίχο 
17 αντί τού εσφαλμένου «πλήρης», τίθεται το ορθό «κλήσης». 

β) Στο ίδιο άρθρο και στην ίδια στήλη, στο στίχο 63, αντί του εσφαλ¬ 
μένου «γ)» τίθεται το ορθό «Γ)». 

γ) Στο άρθρο 13 της σελ. 306, τίθεται η πρόταση «ΚΟΙΝΩΝΙΚΕΣ 
ΠΑΡΟΧΕΣ». 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





